Հայաստանի քննչական կոմիտե

**Հայաստանի Հանրապետության քննչական կոմիտե**՝ քննչական մարմին, որը ստեղծվել է 2014 թվականի մայիսի 19-ին ՀՀ Ազգային ժողովի կողմից ընդունված «Հայաստանի Հանրապետության քննչական կոմիտեի մասին» ՀՀ օրենքի հիման վրա: 

Քննչական կոմիտեի լիազորություններն են՝ Հայաստանի Հանրապետության քրեական դատավարության օրենսգրքով իր իրավասությանը վերապահված` ենթադրյալ հանցագործությունների կապակցությամբ նախաքննության կազմակերպումը և իրականացումը:

Քննչական կոմիտեի գործունեությունը ղեկավարում և վերահսկում է Քննչական կոմիտեի նախագահը:

Քննչական կոմիտեի նախագահը Արթուր Պողոսյանն է:

## Քննչական կոմիտեի համակարգը
**Քննչական կոմիտեն ներառում է** կենտրոնական մարմինը, զինվորական քննչական գլխավոր վարչությունը, Երևան քաղաքի քննչական վարչությունը, մարզային քննչական վարչությունները:

**Քննչական կոմիտեի կենտրոնական մարմնի ստորաբաժանումներն են**՝ գլխավոր վարչությունները,  վարչությունները և բաժինները, աջակցող մասնագիտական վարչությունները և բաժինները:

* Հատկապես կարևոր գործերի քննության գլխավոր վարչություն,
* Տնտեսական հանցագործությունների և մաքսանենգությունների քննության գլխավոր վարչություն, 
* Պետության, սահմանադրական կարգի հիմունքների և հասարակական անվտանգության դեմ ուղղված հանցագործությունների քննության գլխավոր վարչություն, 
* Տարածքային քննչական վարչությունների գործունեության վերահսկողության գլխավոր վարչություն, 
* Հատուկ հանձնարարություններով գլխավոր վարչություն, 
* Ներքին անվտանգության վարչություն, 
* Իրավաբանական վարչություն, 
* Միջազգային հարցումների ապահովման բաժին:

**Զինվորական քննչական գլխավոր վարչության ստորաբաժանումներն են**՝ զինվորական քննչական գլխավոր վարչության վարչությունները, կայազորային քննչական բաժինները, աջակցող մասնագիտական բաժինները: 

* Վերահսկողության վարչություն,
* Հատկապես կարևոր գործերի քննության վարչություն,
* Երրորդ կայազորային քննչական բաժին,
* Չորրորդ կայազորային քննչական բաժին,
* Հինգերորդ կայազորային քննչական բաժին,
* Վեցերորդ կայազորային քննչական բաժին,
* Յոթերորդ կայազորային քննչական բաժին,
* Ութերորդ կայազորային քննչական բաժին,
* Իններորդ կայազորային քննչական բաժին,
* Տասներորդ կայազորային քննչական բաժին:

**Երևան քաղաքի քննչական վարչության ստորաբաժանումներն են**՝ Երևան քաղաքի քննչական վարչության բաժինները, աջակցող մասնագիտական բաժինները և վարչական շրջանների քննչական բաժինները, աջակցող մասնագիտական բաժինները:

* Ծանր հանցագործությունների քննության բաժին,
* Ճանապարհատրանսպորտային հանցագործությունների քննության բաժին,
* «Զվարթնոց» միջազգային օդանավակայանի տարածքում կատարված հանցագործությունների քննության բաժին,
* Աջափնյակ և Դավթաշեն վարչական շրջանների քննչական բաժին,
* Ավան և Նոր Նորք վարչական շրջանների քննչական բաժին,
* Արաբկիր վարչական շրջանի քննչական բաժին,
* Էրեբունի և Նուբարաշեն վարչական շրջանների քննչական բաժին,
* Կենտրոն և Նորք-Մարաշ վարչական շրջանների քննչական առաջին բաժին,
* Կենտրոն և Նորք-Մարաշ վարչական շրջանների քննչական երկրորդ բաժին,
* Կենտրոն և Նորք-Մարաշ վարչական շրջանների քննչական երրորդ բաժին,
* Մալաթիա-Սեբաստիա վարչական շրջանի քննչական բաժին,
* Շենգավիթ վարչական շրջանի քննչական բաժին,
* Քանաքեռ-Զեյթուն վարչական շրջանի քննչական բաժին:

**Մարզային քննչական վարչությունների ստորաբաժանումներն են**՝ մարզային քննչական վարչության տարածքային բաժինները, աջակցող մասնագիտական բաժինները:

* Արագածոտնի մարզային քննչական վարչություն,
* Արարատի մարզային քննչական վարչություն,
* Արմավիրի մարզային քննչական վարչություն,
* Գեղարքունիքի մարզային քննչական վարչություն,
* Լոռու մարզային քննչական վարչություն,
* Կոտայքի մարզային քննչական վարչություն,
* Շիրակի մարզային քննչական վարչություն,
* Սյունիքի մարզային քննչական վարչություն,
* Վայոց ձորի մարզային քննչական վարչություն,
* Տավուշի մարզային քննչական վարչություն:

## Ղեկավարություն
**Քննչական կոմիտեի նախագահ՝**
* Արթուր Պողոսյան

** Քննչական կոմիտեի նախագահի տեղակալներ՝**
* Վազգեն Ավետիսյան (Հատկապես կարևոր գործերի քննության գլխավոր վարչության պետ)
* Արման Ասլանյան (Զինվորական քննչական գլխավոր վարչության պետ)
* Արմեն Գևորգյան
* Արսեն Այվազյան

## Քննչական կոմիտեի նախկին նախագահներ
* Աղվան Հովսեփյան 2014-2018թթ․
* Հայկ Գրիգորյան 2018-2021թթ․
* Արգիշտի Քյարամյան 2021-2024թթ․

## Ծանոթագրություններ